Yrjö Laakkonen

Yrjö Ilmari Laakkonen (5. tammikuuta 1943 Joensuu – 5. elokuuta 2023 Joensuu) oli pohjoiskarjalainen liikemies. Hän asui Joensuussa. Hän loi uransa autokauppiaana, kirjapainoyhtiön omistajana ja kiinteistösijoittajana yhdessä veljensä Reino Laakkosen (1932–2005) kanssa. Myös kolmas veli Erkki Laakkonen on ollut mukana liiketoiminnoissa.

Laakkosen suvun yhtiöt, Joensuun Autokaluston seuraajat, Autotalo Laakkonen ja Veljekset Laakkonen, toimivat eri puolilla Suomea 17 paikkakunnalla. 

Yrjö Laakkonen oli kahdesti naimisissa, hänellä oli yhteensä viisi lasta, joista vanhimmat Jyrki Laakkonen (1966–2016) ja Reetta Laakkonen ovat olleet omistajina Laakkosten yhtiöissä.

Vuoden 2005 verotilastojen mukaan Yrjö Laakkonen oli Pohjois-Karjalan rikkain henkilö. Verohallinnon säännöillä laskien hänen omaisuutensa oli 23,8 miljoonaa euroa. Suomen rikkaimpien tilastossa hän oli sijoilla 50–100.

1980-luvun puolivälissä Laakkonen sai yhdeksän kuukauden ehdottoman vankeustuomion, koska veljekset eivät olleet ilmoittaneet verottajalle talletusten korkotuottotietoja vuosilta 1970–1977. Hän kärsi puolet rangaistuksesta.

Yrjö Laakkosen omistuksia ja luottamustehtäviä 
 Pohjois-Karjalan Kirjapaino Oyj:n (mm. Karjalainen Oy, PunaMusta Oy, Paperityö Oy) hallituksen jäsen.
 Kauppahuone Laakkonen Oy:n (mm. Veljekset Laakkonen Oy ja Autotalo Laakkonen Oy) hallituksen puheenjohtaja.
 Pohjois-Karjalan Arvopaperi Oy:n (kiinteistösijoitusyhtiö, muun muassa Iso Myy) hallituksen puheenjohtaja.
 Kytäjän kartanon (Hyvinkää) omistaja.

Lähteet

Aiheesta muualla 

Yrjö Laakkosen muistokirjoitus Helsingin Sanomissa

Suomalaiset liikemiehet
Vuonna 1943 syntyneet
Vuonna 2023 kuolleet